**Penyakit Whipple** adalah penyakit jangkitan sistemik, yang jarang berlaku dan disebabkan oleh bakteria *Tropheryma whipplei*. Pertama kali digambarkan oleh George Hoyt Whipple pada tahun 1907 dan biasanya dianggap sebagai penyakit usus (*gastrointestinal*), penyakit Whipple biasanya disebabkan oleh kesulitan penyerapan (*malabsorption*) tetapi mampu memberi kesan kepada sebarang bahagian badan termasuk jantung, paru-paru, sendi, dan mata. Hilang berat badan, cirit-birit, sakit sendi, dan artritis merupakan simptom biasa, tetapi kemunculannya boleh pelbagai dan sekitar 15% pesakit tidak menunjukkan tanda atau gejala klasik awal ini. Penyakit Whipple adalah jauh lebih biasa di kalangan lelaki, dengan jelas 87% pesakit merupakan kaum lelaki. Apabila dikenal pasti dan dirawat, penyakit Whipple biasanya mampu diubati dengan rawatan antibiotik jangka panjang; penyakit yang tidak dirawat biasanya membawa maut.

Gejala
------

Gejala penyakit Whipple adalah:

* Artritis sehingga 75% atau artralgia. Selalunya oligo- atau poliartikular, simetri, sekejap dan boleh jadi kronik.
* Malserapan
* Lipodistrofi usus (pengumpulan mendapan lemak di nod limfa usus)
* Limfadenopati
* Sakit abdomen
* Cirit-birit
* Demam
* Melanoderma
* Gejala neurologi
	+ Perubahan kognitif
	+ Nistagmus
	+ Oculomasticatory myorhythmia (OMM) (ayunan tepian berjuntai mata dan pengecutan segerak otot kunyahan tetapi tidak otot lelangit) merupakan patognomonik penyakit Whipple

Diagnosis
---------

Tanda dan gejala klinikal biasa bagi penyakit Whipple termasuk kehilangan berat badan, cirit-birit, sakit sendi atau artritis, demam, dan adenopati. Diagnosis dilakukan melalui biopsi usus, yang menunjukkan kehadiran organisma seperti kemasukan makrofaj PAS-positif. Penanda Immunohistokimia bagi antibodi bagi *T. whipplei* telah digunakan bagi mengesan organisma dalam pelbagai tisu, dan pengesahan cerakin berasaskan-PCR juga boleh digunakan.

Endoskopi pada duodenum dan jejunum mampu membongkar mukosa gelebeh kuning air dengan tompokan hakisan eritema pada pesakit dengan penyakit usus Whipple, dan sinar-X pada usus besar mungkin menunjukkan penebalan pada lipatan.

Rawatan
-------

Rawatan adalah dengan penisilin, ampisilin, tetrasiklina atau co-trimoxazole selama 1 - 2 tahun. Sebarang rawatan kurang dari 1 tahun menunjukkan ulangan pada kadar 40%. Pada 4 Januari 2007 isu *New England Journal of Medicine*, Fenollar *et al* mencadangkan penggunaan doxycycline dengan hidroxychloroquine selama 12 hingga 18 bulan. Sulfonamida (sulfadiazine atau sulfamethoxazole) juga perlu ditambah bagi rawatan bagi gejala neurologi.

Rujukan
-------

1. ↑  Puéchal X (2002). "Whipple's disease". *Joint Bone Spine*. **69** (2): 133–40. doi:10.1016/S1297-319X(02)00359-7. PMID 12027303.
2. ↑  *synd/3892* di Who Named It?
3. ↑  Whipple GH (1907). "A hitherto undescribed disease characterized anatomically by deposits of fat and fatty acid in the intestinal and mesenteric lymphatic tissues". *Bull Johns Hopkins Hosp*. **18**: 382–93.
4. 1 2  Bai J, Mazure R, Vazquez H, Niveloni S, Smecuol E, Pedreira S, Mauriño E (2004). "Whipple's disease". *Clin Gastroenterol Hepatol*. **2** (10): 849–60. doi:10.1016/S1542-3565(04)00387-8. PMID 15476147.CS1 maint: multiple names: authors list (link)
5. 1 2  Fenollar F, Puéchal X, Raoult D (2007). "Whipple's disease". *N Engl J Med*. **356** (1): 55–66. doi:10.1056/NEJMra062477. PMID 17202456.CS1 maint: multiple names: authors list (link)
6. ↑  Schwartz MA, Selhorst JB, Ochs AL, et al. Oculomasticatory myorhythmia: a unique movement disorder occurring in Whipple's disease. Ann Neurol 1986;20:677–683.[Medline]

Pautan luar
-----------

* (Melayu) Penyakit whipple[*pautan mati kekal*] di laman wiki UKM
* NIH Diarkibkan 2014-06-18 di Wayback Machine
* Merck